Proiect

**L E G E**

**pentru modificarea unor acte normative**

Parlamentul adoptă prezenta lege organică.

**Art. I.**– Legea bugetului de stat pentru anul 2023 nr. 359/2022 (Monitorul Oficial al Republicii Moldova, 2022, nr. 435-437, art. 807), cu modificările ulterioare, se modifică după cum urmează:

1. La articolul 1 alineatul (1), cifrele „64868382,2” şi „83195682,2” se substituie, respectiv, cu cifrele „66274579,0” şi „84601879,0”.

2. La articolul 2:

litera a) cifrele „1485348,4” și „50,67” se substituie, respectiv, cu cifrele „2221348,4” și „70,94”;

litera c) cifrele „600000,0” se substituie cu cifrele „920000,0”;

litera d) cifrele „1500000,0” se substituie cu cifrele „1600000,0”;

litera g) cifrele ,,250000,0” se substituie cu cifrele ,,50000,0”;

litera h) textul „și pentru consolidarea calității educației – în sumă de 23501,7 mii de lei, din contul împrumutului acordat de Banca Mondială în cadrul proiectului „Reforma învățământului în Moldova”” se exclude;

litera n) cifrele „220190,8” și „204190,8” se substituie, respectiv, cu cifrele „134121,9” și „118121,9”;

litera p) cifrele „2426686,6” se substituie cu cifrele „2342067,6”.

3. La articolul 3, litera f) cifrele „742000,0” se substituie cu cifrele „567845,1”.

4. La articolul 4 alineatul (1):

litera a) cifrele „17169869,3” se substituie cu cifrele „17114869,3”;

litera c) se expune în următoarea redacție „c) la bugetele locale – în sumă totală de 18544085,2 mii de lei, dintre care 675958,6 mii de lei transferuri cu destinație generală pentru bugetele locale de nivelul întâi din contul taxei pentru folosirea drumurilor de către autovehiculele înmatriculate în Republica Moldova. Prin derogare de la prevederile art.26 alin.(11) din Legea nr.123/2010 cu privire la serviciile sociale, din bugetul de stat se alocă 86068,9 mii de lei pentru finanțarea Serviciului social „Asistență personală” din pachetul minim de servicii sociale. Repartizarea transferurilor la bugetele locale se efectuează conform anexei nr. 7.”.

5. La articolul 5 cifrele „170000,0” se substituie cu cifrele „200000,0”.

6. Articolul 10 va avea următorul cuprins:

Art. 10. – (1) Pentru calcularea, începând cu 1 iunie 2023, a salariilor angajaților din sectorul bugetar, în conformitate cu prevederile Legii nr. 270/2018 privind sistemul unitar de salarizare în sectorul bugetar, se stabilește valoarea de referință în mărime de 1900 de lei.

(2) Prin derogare de la prevederile alin. (1), se stabilesc următoarele valori de referință:

a) în mărime de 1400 de lei – pentru Președintele Republicii Moldova Președintele Parlamentului, Prim-ministru și deputați;

b) în mărime de 1800 de lei – pentru personalul din cadrul Serviciului Fiscal de Stat și al Serviciului Vamal, inclusiv directorul Serviciului Fiscal de Stat și directorul Serviciului Vamal;

c) în mărime de 2000 de lei pentru:

– personalul didactic, ştiinţifico-didactic și personalul de conducere din cadrul instituțiilor de învățământ, conducătorii (directori și directori adjuncți) instituțiilor de educație timpurie, de învățământ primar, gimnazial, liceal și profesional tehnic, directorii/directorii adjuncți ai altor instituții de învățământ decât cele de educație timpurie, de învățământ primar, gimnazial, liceal și profesional tehnic;

– personalul care, conform anexelor la Legea nr. 270/2018 privind sistemul unitar de salarizare în sectorul bugetar, se încadrează în clasele de salarizare de la 1 până la 25;

– corpul de subofiţeri din cadrul Ministerului Afacerilor Interne;

– efectivul de soldaţi şi sergenţi din cadrul Ministerului Apărării;

– consilierii pentru soluţionarea contestaţiilor din cadrul Agenţiei Naţionale pentru Soluţionarea Contestaţiilor, inclusiv directorul general şi directorul general adjunct;

– personalul, inclusiv cu funcţii de demnitate publică, din cadrul Serviciului de Protecţie şi Pază de Stat;

– corpul agenţilor de penitenciare din cadrul sistemului administraţiei penitenciare;

d) în mărime de 2500 de lei pentru:

– judecători-asistenți din cadrul Curții Constituționale, procurori, inspectori din cadrul Inspecţiei procurorilor şi directorul Institutului Naţional al Justiţiei;

– personalul, inclusiv cu funcţii de demnitate publică, din cadrul Serviciului de Informaţii şi Securitate, al Centrului Naţional Anticorupţie, al Autorităţii Naţionale de Integritate şi al Serviciului Prevenirea şi Combaterea Spălării Banilor;

– personalul, inclusiv cu funcţii publice de conducere, din cadrul Autorităţii Aeronautice Civile;

e) în mărime de 2850 de lei - pentru judecători (cu excepția judecătorilor din cadrul Curții Constituționale, al Consiliului Superior al Magistraturii și al Curții Supreme de Justiție) și inspectori-judecători;

f) în mărime de 3000 de lei pentru:

– judecătorii din cadrul Curții Constituționale, Curții Supreme de Justiție și judecătorii din cadrul Consiliului Superior al Magistraturii, inclusiv membrii care nu fac parte din rândul judecătorilor;

– secretarii generali adjuncți ai Guvernului, secretarii generali și secretarii generali adjuncți ai ministerelor, secretarii de stat;

– personalul, inclusiv din cabinetul persoanelor cu funcții de demnitate publică, din aparatele centrale ale ministerelor, Cancelaria de Stat, șefii și șefii adjuncți ai oficiilor teritoriale ale Cancelariei de Stat, cu excepția Prim-viceprim-ministrului, Viceprim-ministrului, Ministrului, Agentului guvernamental și Secretarul general al Guvernului;

g) în mărime de 3600 de lei – pentru Prim-viceprim-ministru, Viceprim-ministru, Ministru, Agent Guvernamental, Secretar general al Guvernului.

7. La articolul 14 alineatul (1) textul „prestatorii de servicii de plată și Ministerul Finanțelor” se substituie cu textul „prestatorii de servicii de plată, Ministerul Finanțelor și Agenția de Guvernare Electronică în cazul plăților distribuite prin serviciului guvernamental de plăți electronice”.

8. La articolul 15 alineatul (1) se completează cu litera g) cu următorul cuprins „g) plățile specificate la art.14 alin.(1).”.

9. La articolul 17 litera e) sintagma „Ministerului Infrastructurii și Dezvoltării Regionale” se substituie cu sintagma „Ministerului Energiei”.

10. **Anexele nr. 1-7 se substituie cu anexele nr. 1-7 la prezenta lege.**

**Art. II. – Legea nr. 270/2018 privind sistemul unitar de salarizare în sectorul bugetar (Monitorul Oficial al Republicii Moldova, 2018, nr. 441–447 art. 715), cu modificările ulterioare, se modifică după cum urmează:**

1. **Articolul 10 se completează cu alineatul (31) cu următorul cuprins:**

**„(31) Prin derogare de la prevederile alin. (1), salariul lunar al persoanelor cu funcții de demnitate publică din cadrul Serviciului Prevenirea și Combaterea Spălării Banilor, Serviciului de Informații și Securitate, se constituie din partea fixă, sporul cu caracter specific și plățile enumerate la alin. (2) dacă aceste plăți nu rezultă din activități declarate incompatibile prin legi speciale.”.**

**2. La articolul 17, alineatul (2) litera d1) se abrogă.**

**3. În anexa nr. 3 „Grupul ocupațional „Administrația publică (A)””, tabelul 2 „Funcționarii publici (A2)”, compartimentul „Autoritățile administrației publice de nivelul întîi”, după poziția A2162, se completează cu următoarele poziții:**

|  |  |  |  |
| --- | --- | --- | --- |
| A2235 | Auditor intern principal | 59 | 3,36 |
| A2236 | Auditor intern superior | 57 | 3,23 |
| A2237 | Auditor intern | 52 | 2,90 |

**4. În anexa nr. 3 ,,Grupul ocupațional „Administrația publică (A)””, tabelul 3 „Funcțiile din cabinetul persoanelor cu funcții de demnitate publică (A5)”, va avea următorul cuprins:**

|  |  |  |  |
| --- | --- | --- | --- |
| Codul  funcției | Denumirea funcţiei | Clasa de  salarizare | Coeficientul  de salarizare |
| 1 | 2 | 3 | 4 |
|  | **Președinte al Parlamentului, Președinte al Republicii Moldova, Prim-ministru** | | |
| A5001 | Șef de cabinet | 125 | 13,37 |
| A5002 | Consilier | 121 | 12,29 |
| A5007 | Asistent | 78 | 5,0 |
| A5010 | Secretar | 62 | 3,58 |
|  | **Prim-viceprim-ministru, vicepreședinte al Parlamentului, viceprim-ministru, președinte al fracțiunii parlamentare, ministru, Avocatul Poporului, președintele Consiliului pentru egalitate, președintele Curții de Conturi, primar general al municipiului Chișinău** | | |
| A5003 | Șef de cabinet | 100 | 7,93 |
| A5005 | Consilier | 93 | 6,85 |
| A5008 | Asistent | 75 | 4,70 |
| A5011 | Secretar | 59 | 3,36 |
|  | **Director general al autorității administrative centrale** | | |
| A5004 | Șef de cabinet | 94 | 6,99 |
| A5006 | Consilier | 90 | 6,43 |
| A5009 | Asistent | 73 | 4,51 |
| A5012 | Secretar | 55 | 3,09 |

**Art. III.**– Prezenta lege intră în vigoare la data publicării în Monitorul Oficial al Republicii Moldova, iar prevederile art. I pct. 6 și art. II se pun în aplicare începând cu 1 iunie 2023.